[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од изјавена од К. П. од Куманово, поднесена против Факултет за информатички науки и компјутерско инженерство- Скопје, по предметот Барање за пристап до информации од јавен карактер, на 31.08.2026година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од К. П. од Куманово, поднесена против Факултет за информатички науки и компјутерско инженерство- Скопје, по предметот Барање за пристап до информации од јавен карактер, заведена во Агенцијата под бр.08-281 на 21.08.2026 година, поради тоа што Жалбата се смета за повлечена.

О Б Р А З Л О Ж Е Н И Е

К. П. од Куманово, како што е наведено во Жалбата, на 31.07.2026 година поднел Барање за пристап до информации од јавен карактер до Факултет за информатички науки и компјутерско инженерство (ФИНКИ)- Скопје, со кое побарал да му се достави електронски запис од следната  информација: 
„ Копија од меморандум за соработка помеѓу ФИНКИ и Министерсто за внатрешни работи“.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-281 на 21.08.2026 година. 
Агенцијата по електронски пат, со допис бр.08-281 од 21.08.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
На 27.08.2026 година Имателот на информации до Агенцијата достави Одговор на жалба, во кој наведува дека „...По извршеното разгледување на барањето, Факултетот констатира дека не постои пречка за доставување на бараната информација, односно копија  од Меморандумот за соработка склучен помеѓу Факултетот за информатички науки и компјутерско инженерство- Скопје и Министерство за внатрешни работи.
Оттука, во прилог на ова произнесување, Факултетот ја доставува бараната информација, со што на барателот му се овозможува пристап до бараната информација...., во прилог копија од Меморандумот за соработка склучен помеѓу Факултетот за информатички науки и компјутерско инженерство- Скопје и Министерство за внатрешни работи заведен под број 08-1317/1 од 22.07.2025 година“.
На 28.08.2026 година, Агенцијата до барателот ја препрати произнесувањето по Жалба заведена под број 08-281 од 21.08.2026 година, и побара од барателот да се произнесе во врска со добиениот одговор.
		На 28.08.2026 година, Барателот на информации достави електронски допис со кој ја извести Агенцијата дека ја повлекува предметната Жалба.
	Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


						Директор,
					         Петар Гајдов

